รัฐบาลไทย-ข่าวทำเนียบรัฐบาล-สคบ. ขอความร่วมมือห้างสรรพสินค้าจัดกระเช้าของขวัญปีใหม่ ที่มีคุณภาพ มาตรฐาน และราคาที่เหมาะสม แก่ผู้บริโภค
วันพุธที่ 27 พฤศจิกายน 2562
สคบ. ขอความร่วมมือห้างสรรพสินค้าจัดกระเช้าของขวัญปีใหม่ ที่มีคุณภาพ มาตรฐาน และราคาที่เหมาะสม แก่ผู้บริโภค
รมต. นร. นายเทวัญ ฯ เป็นประธานการประชุมคณะกรรมการคุ้มครองผู้บริโภค โดย สคบ.ขอความร่วมมือห้างสรรพสินค้าจัดกระเช้าของขวัญเทศกาลปีใหม่บรรจุสินค้าที่มีคุณภาพดี ได้มาตรฐาน ให้แก่ผู้บริโภค
วันนี้ (27พ.ย.62) เวลา 09.00 น. ณ ห้องประชุม109สํานักงานปลัดสํานักนายกรัฐมนตรี ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่6/2562ร่วมกับหน่วยงานที่เกี่ยวข้อง โดยที่ประชุมได้มีการพิจารณาประเด็นที่น่าสนใจ อาทิ การแก้ไขปัญหากรณีผู้บริโภคไม่ได้รับอนุมัติสินเชื่อ การลงพื้นที่ติดตามแก้ไขปัญหากรณีวัดให้ผู้ประกอบธุรกิจเช่าพื้นที่เพื่อให้บริการและจําหน่ายวัตถุมงคลในราคาสูงแก่นักท่องเที่ยวต่างชาติ การลงพื้นที่กวาดล้างบารากู่ บุหรี่ไฟฟ้า และการปฏิญญาความร่วมมือบริษัทผู้ผลิตและจําหน่ายผลิตภัณฑ์กระเช้าของขวัญ 21 ราย เพื่อการคุ้มครองสิทธิผู้บริโภค
พร้อมกันนี้ที่ประชุมได้รับทราบรายงานการจัดทําการสื่อสารcontentผ่านระบบไลน์ออฟฟิเชียล: สคบ.-อปท.Officialซึ่งเป็นการบูรณการการทํางานร่วมกันกับองค์กรปกครองส่วนท้องถิ่น (อปท.)เพื่อเผยแพร่และประชาสัมพันธ์ความรู้ ข้อมูลข่าวสารเกี่ยวกับการคุ้มครองผู้บริโภค รวมถึงเป็นช่องทางในการติดต่อสื่อสาร ให้คําแนะนํากับประชาชนผู้บริโภค โดยมีการประชาสัมพันธ์ด้วยข้อมูลระบบไลน์ออฟฟิเชียลสู่ประชาชนในพื้นที่ต่างๆ อาทิ สิทธิและหน้าที่ผู้ประกอบธุรกิจขายตรงและตลาดแบบตรง สิ่งที่ผู้บริโภคควรปฏิบัติในการซื้อสินค้าหรือบริการ โดย รัฐมนตรีประจําสํานักนายกรัฐมนตรี ได้มอบหมายให้สํานักงานคณะกรรมการคุ้มครองผู้บริโภคประสานงานกับกระทรวงมหาดไทย ให้การดําเนินการดังกล่าวครอบคลุม อปท. ทั่วประเทศตามเป้าหมายที่กําหนดไว้ เพื่อจะได้นําข้อมูลข่าวสารเกี่ยวกับการคุ้มครองผู้บริโภคเผยแพร่ชี้แจงให้ประชาชนและผู้บริโภคได้รับทราบต่อไป
นอกจากนี้ ที่ประชุมได้มีพิจารณาร่างประกาศการคุ้มครองผู้บริโภค เรื่อง แนวทางการแจ้งหรือการโฆษณาข่าวสารเกี่ยวกับสินค้าหรือบริการที่อาจจะกระทบต่อสิทธิของผู้บริโภคหรืออาจก่อให้เกิดความเสียหายหรือเสื่อมเสียแก่สิทธิผู้บริโภค และร่างประกาศคณะกรรมการคุ้มครองผู้บริโภคว่าด้วยการกําหนดหลักเกณฑ์วิธีการและเงื่อนไขการดําเนินคดีเกี่ยวกับการละเมิดสิทธิของผู้บริโภค ของเลขาธิการคณะกรรมการคุ้มครองผู้บริโภค โดยที่ประชุมได้มีมติเห็นชอบในหลักการ และมอบหมายให้ฝ่ายเลขาฯ นําข้อสังเกตและข้อเสนอแนะของคณะกรรมการไปพิจารณาดําเนินการปรับปรุงแก้ไขให้เกิดความชัดเจน ก่อนนําเสนอที่ประชุมพิจารณาและรับทราบในครั้งต่อไป
รัฐมนตรีประจําสํานักนายกรัฐมนตรี ได้ย้ําถึงนโยบายที่ได้มอบให้สํานักงานคุ้มครองผู้บริโภค (สคบ.) ประสานความร่วมมือกับห้างสรรพสินค้าในการจําหน่ายกระเช้าสินค้าช่วงเทศกาลปีใหม่ ให้ใช้และบรรจุสินค้าที่มีคุณภาพดี ได้มาตรฐาน มีราคาเป็นธรรมเหมาะสม และมีการจัดทําฉลากสินค้าที่ถูกต้องตามกฎหมายมาบรรจุเพื่อจําหน่ายแก่ผู้บริโภค โดยผู้ประกอบธุรกิจกระเช้าของขวัญจะรับรองความพึงพอใจในคุณภาพของสินค้า โดยสามารถนํามาเปลี่ยนหรือคืนได้ตามเงื่อนไขของแต่ละสถานประกอบการ และผู้ประกอบธุรกิจจะกําหนดพื้นที่ในการจําหน่ายและแสดงประเภทของกระเช้าของขวัญเพื่อให้เกิดความชัดเจนแก่ผู้บริโภค เพื่อให้การคุ้มครองและพิทักษ์สิทธิของผู้บริโภค รวมถึงได้เน้นย้ําให้ สคบ. ร่วมกับหน่วยงานที่เกี่ยวข้อง ทั้งตํารวจ และกระทรวงสาธารณสุข บูรณาการหาแนวทางในการแก้ไขปัญหาเกี่ยวกับบารากู่และบุหรี่ไฟฟ้าให้เกิดความยั่งยืนนอกจากการแก้ปัญหาโดยวิธีการเข้าไปจับกุมแล้ว พร้อมให้เร่งประชาสัมพันธ์ให้ประชาชนและผู้บริโภคได้รับทราบถึงโทษและพิษภัยที่ร้ายแรงจากการใช้บารากู่หรือบุหรี่ไฟฟ้าด้วย
...............................
กลุ่มประชาสัมพันธ์และเผยแพร่ สํานักโฆษก